Ֆինանսական վերլուծության դերն ընդգծվեց հատկապես վերջին ֆինանսատնտեսական ճգնաժամի հետևանքով: Կազմակերպության ֆինանսական դրության վերլուծությունը, դրա կայունությունը և շահութաբերությունը հետաքրքրում են շահառուների մի մեծ շրջանակի` մատակարարներին և հաճախորդներին, սեփականատերերին և պետական, վիճակագրական մարմինների աշխատողներին և այլն: Միաժամանակ այլևս արդյունավետ չէ ավանդական մեթոդներով վերլուծել և գնահատել կազմակերպության գործունեությունը. դրանց փոխարինելու են գալիս մաթեմատիկական-վիճակագրական մոտեցումները: